CELEX: 62010CO0074
Language: el
Date: 2010-09-29
Title: Διάταξη του Δικαστηρίου (έβδομο τμήμα) της 29ης Σεπτεμβρίου  2010. # European Renewable Energies Federation ASBL κατά Ευρωπαϊκής Επιτροπής. # Αίτηση αναιρέσεως - Άρθρο 19 του Οργανισμού του Δικαστηρίου - Εκπροσώπηση διαδίκου από δικηγόρο μη έχοντα την ιδιότητα τρίτου - Προδήλως απαράδεκτο. # Συνεκδικασθείσες υποθέσεις C-74/10 P και C-75/10 P.

Διάταξη του Δικαστηρίου (έβδομο τμήμα) της 29ης Σεπτεμβρίου 2010 – European Renewable Energies Federation κατά Επιτροπής
      (Συνεκδικασθείσες υποθέσεις C‑74/10 P και C-75/10 P)
      «Αίτηση αναιρέσεως – Άρθρο 19 του Οργανισμού του Δικαστηρίου – Εκπροσώπηση διαδίκου από δικηγόρο μη έχοντα την ιδιότητα τρίτου – Προδήλως απαράδεκτο»
      1.                     Αναίρεση – Λόγοι – Εσφαλμένη εκτίμηση των πραγματικών περιστατικών – Απαράδεκτο – Έλεγχος από το Δικαστήριο της εκτιμήσεως
            των πραγματικών περιστατικών και των αποδεικτικών στοιχείων – Αποκλείεται πλην της περιπτώσεως παραμορφώσεως του περιεχομένου
            των εν λόγω στοιχείων (Άρθρο 256 ΣΛΕΕ· Οργανισμός του Δικαστηρίου, άρθρο 58, εδ. 1) (βλ. σκέψεις 41-42)
      2.                     Διαδικασία – Εισαγωγικό της δίκης δικόγραφο – Απαιτήσεις ως προς τον τύπο – Προσφυγή ασκηθείσα χωρίς τη συνδρομή δικηγόρου
            (Οργανισμός του Δικαστηρίου, άρθρο 19) (βλ. σκέψεις 51-54)
      Αντικείμενο 
      
         
               Αιτήσεις αναιρέσεως κατά των διατάξεων του Πρωτοδικείου [νυν Γενικού Δικαστηρίου] (έκτο τμήμα) της 19ης Νοεμβρίου 2009, στις
                  υποθέσεις T-94/07 και T-40/08, European Renewable Energies Federation ASBL (EREF) κατά Επιτροπής των Ευρωπαϊκών Κοινοτήτων,
                  με τις οποίες το Πρωτοδικείο απέρριψε ως προδήλως απαράδεκτες προσφυγές περί ακυρώσεως της αποφάσεως της Επιτροπής C(2006)
                  4963 τελικό, της 24ης Οκτωβρίου 2006, με την οποία διαπιστώθηκε ότι ορισμένες από τις πηγές χρηματοδοτήσεως της εταιρείας
                  TVO για την κατασκευή ενός πυρηνικού αντιδραστήρα στη Φινλανδία («σχέδιο Olkiluoto 3») δεν συνιστούν κρατική ενίσχυση (T-94/07),
                  και της αποφάσεως της Επιτροπής C(2007) 4323 τελικό, της 25ης Σεπτεμβρίου 2007, με την οποία αναγνωρίστηκε ότι η εγγύηση που
                  παρασχέθηκε από τη Γαλλία μέσω της Γαλλικής Εταιρίας Ασφαλίσεως του Εξωτερικού Εμπορίου (COFACE) σχετικά με ένα δάνειο που
                  χορηγήθηκε στην εταιρία Teollisuuden Voima Oy (TVO), στο πλαίσιο της κατασκευής από την εταιρία AREVA NP ενός πυρηνικού αντιδραστήρα
                  στη Φινλανδία («σχέδιο Olkiluoto 3»), δεν συνιστά κρατική ενίσχυση (T-40/08) – Εκπροσώπηση από δικηγόρο μη έχοντα την ιδιότητα
                  τρίτου 
               
            Διατακτικό 
      Το Δικαστήριο διατάσσει:
      
         
                  1)
               
               
                  
               
               
                  	Απορρίπτει τις αιτήσεις αναιρέσεως.
               
            
         
                  2)
               
               
                  
               
               
                  	Καταδικάζει την European Renewable Energies Federation ASBL στα δικαστικά έξοδα.